CELEX: 32019D0009
Language: da
Date: 2019-04-04 00:00:00
Title: Den Europæiske Centralbanks afgørelse (EU) 2019/669 af 4. april 2019 om ændring af afgørelse ECB/2013/10 om pålydende værdi, specifikationer, gengivelse, ombytning og inddragelse af eurosedler (ECB/2019/9)

29.4.2019   
               
               
                  DA
               
               
                  Den Europæiske Unions Tidende
               
               
                  L 113/6
               
            
         DEN EUROPÆISKE CENTRALBANKS AFGØRELSE (EU) 2019/669
         af 4. april 2019
         om ændring af afgørelse ECB/2013/10 om pålydende værdi, specifikationer, gengivelse, ombytning og inddragelse af eurosedler (ECB/2019/9)
         STYRELSESRÅDET FOR DEN EUROPÆISKE CENTRALBANK HAR —
         under henvisning til traktaten om Den Europæiske Unions funktionsmåde, særlig artikel 128, stk. 1,
         under henvisning til statutten for Det Europæiske System af Centralbanker og Den Europæiske Centralbank, særlig artikel 16, og
         ud fra følgende betragtninger:
         
                     (1)
                  
                  
                     Den 19. april 2013 vedtog Den Europæiske Centralbank afgørelse ECB/2013/10 (1), hvori fastsættes en række tekniske standarder, som omfatter både nuværende og fremtidige serier af eurosedler og yderligere præciserer visse af de regler og procedurer, der gælder i forbindelse med eurosedler.
                  
               
                     (2)
                  
                  
                     ECB har besluttet at foretage ændringer i den anden serie af eurosedler, kaldet Europa-serien. Højden på eurosedlerne med pålydende værdi 100 euro og 200 euro bør reduceres.
                  
               
                     (3)
                  
                  
                     Den 4. maj 2016 besluttede Styrelsesrådet at fjerne eurosedler med pålydende værdi 500 euro fra Europa-serien.
                  
               
                     (4)
                  
                  
                     Efter Kroatiens tiltrædelse i 2013 skal ECB's initialer på kroatisk desuden tilføjes til eurosedler med pålydende værdi 50, 100 og 200 euro i den anden serie af eurosedler. De skal tilføjes til det element af designet, der inkluderer Den Europæiske Unions officielle sprogvarianter.
                  
               
                     (5)
                  
                  
                     For at sikre ensartethed bør tærsklen for kravet om at fremlægge dokumentation for eurosedlernes oprindelse og identifikation af kunden eller, i givet fald, den reelle ejer, som defineret i Europa-Parlamentets og Rådets direktiv (EU) 2015/849 (2), hæves til 10 000 EUR. Denne stigning vil harmonisere tærsklen med den, der gælder for personer, som handler med varer, hvis der betales med eller modtages kontantbeløb på mindst 10 000 EUR i henhold til direktiv (EU) 2015/849.
                  
               
                     (6)
                  
                  
                     Det bør præciseres, at ombytningen af beskadigede eurosedler kan ske ved, at sedlerne ombyttes med sedler af samme værdi i en hvilken som helst pålydende værdi eller ved, at værdien af sedlerne overføres til eller krediteres en anmodende parts konto. Det bør præciseres, at gebyret for ombytning af ægte sedler, der er blevet beskadiget af tyverisikringsudstyr, også opkræves, selv om den anmodende part anmoder om, at den nationale centralbank overfører eller krediterer værdien af de pågældende sedler til en konto.
                  
               
                     (7)
                  
                  
                     Afgørelse ECB/2013/10 bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Ændringer
            Afgørelse ECB/2013/10 ændres som følger:
            
                        1)
                     
                     
                        Artikel 1 affattes således:
                        
                                    a)
                                 
                                 
                                    Stk. 1 erstattes af følgende:
                                    
                                       »1.   Eurosedlerne i den første serie består af syv eurosedler med pålydende værdi fra 5 euro til 500 euro. Eurosedlerne i den anden serie består af seks eurosedler med pålydende værdi fra 5 euro til 200 euro. Eurosedlerne illustrerer »Europas tidsaldre og stilarter« med følgende grundlæggende specifikationer.
                                       
                                                   Pålydende værdi (EUR)
                                                
                                                
                                                   Størrelse (første serie)
                                                
                                                
                                                   Størrelse (anden serie)
                                                
                                                
                                                   Dominerende farve
                                                
                                                
                                                   Design
                                                
                                             
                                                   5
                                                
                                                
                                                   120 × 62 mm
                                                
                                                
                                                   120 × 62 mm
                                                
                                                
                                                   Grå
                                                
                                                
                                                   Klassisk
                                                
                                             
                                                   10
                                                
                                                
                                                   127 × 67 mm
                                                
                                                
                                                   127 × 67 mm
                                                
                                                
                                                   Rød
                                                
                                                
                                                   Romansk
                                                
                                             
                                                   20
                                                
                                                
                                                   133 × 72 mm
                                                
                                                
                                                   133 × 72 mm
                                                
                                                
                                                   Blå
                                                
                                                
                                                   Gotisk
                                                
                                             
                                                   50
                                                
                                                
                                                   140 × 77 mm
                                                
                                                
                                                   140 × 77 mm
                                                
                                                
                                                   Orange
                                                
                                                
                                                   Renæssance
                                                
                                             
                                                   100
                                                
                                                
                                                   147 × 82 mm
                                                
                                                
                                                   147 × 77 mm
                                                
                                                
                                                   Grøn
                                                
                                                
                                                   Barok og rokoko
                                                
                                             
                                                   200
                                                
                                                
                                                   153 × 82 mm
                                                
                                                
                                                   153 × 77 mm
                                                
                                                
                                                   Gulbrun
                                                
                                                
                                                   Jern- og glasarkitektur
                                                
                                             
                                                   500
                                                
                                                
                                                   160 × 82 mm
                                                
                                                
                                                   Indgår ikke den anden serie
                                                
                                                
                                                   Lilla
                                                
                                                
                                                   Moderne arkitektur fra det 20. århundrede«
                                                
                                             
                                 
                              
                                    b)
                                 
                                 
                                    Stk. 2, litra c), affattes således:
                                    
                                                »c)
                                             
                                             
                                                ECB's initialer i Den Europæiske Unions forskellige officielle sprogversioner.
                                                
                                                            i)
                                                         
                                                         
                                                            For den første euroseddelseries vedkommende står ECB's initialer alene angivet i følgende fem officielle sprogversioner: BCE, ECB, EZB, EKT og EKP.
                                                         
                                                      
                                                            ii)
                                                         
                                                         
                                                            For den anden euroseddelseries vedkommende står ECB's initialer for 1) pålydende værdi 5 euro, 10 euro og 20 euro alene angivet i følgende ni officielle sprogversioner: BCE, ECB, ЕЦБ, EZB, EKP, EKT, EKB, BĊE og EBC, og for 2) pålydende værdi 50 euro, 100 euro og 200 euro står ECB's initialer alene angivet i følgende ti officielle sprogversioner: BCE, ECB, ЕЦБ, EZB, EKP, EKT, ESB, EKB, BĊE og EBC.«
                                                         
                                                      
                                          
                              
                  
                        2)
                     
                     
                        Artikel 3, stk. 2, litra h), affattes således:
                        
                                    »h)
                                 
                                 
                                    Såfremt de i artikel 6, stk. 1, i forordning (EF) nr. 1338/2001 omhandlede institutter og økonomiske aktører, i en eller flere transaktioner, indgiver beskadigede ægte eurosedler af en værdi på mindst 10 000 EUR til ombytning, skal disse institutter og økonomiske aktører fremlægge dokumentation for sedlernes oprindelse og identifikation af kunden eller, i givet fald, af den reelle ejer, som defineret i Europa-Parlamentets og Rådets direktiv (EU) 2015/849 (*1). Denne forpligtelse gælder også, såfremt der er tvivl om, hvorvidt tærskelværdien på 10 000 EUR er nået. Bestemmelserne i dette stykke berører ikke eventuelle strengere identifikations- og indberetningskrav, som medlemsstaterne har indført i forbindelse med gennemførelsen af direktiv (EU) 2015/849.
                                 
                              
                           (*1)  Europa-Parlamentets og Rådets direktiv (EU) 2015/849 af 20. maj 2015 om forebyggende foranstaltninger mod anvendelse af det finansielle system til hvidvaskning af penge eller finansiering af terrorisme og om ændring af Europa-Parlamentets og Rådets forordning (EU) nr. 648/2012 og om ophævelse af Europa-Parlamentets og Rådets direktiv 2005/60/EF og Kommissionens direktiv 2006/70/EF (EUT L 141 af 5.6.2015, s. 73).«"
                        
                     
                  
                        3)
                     
                     
                        I artikel 3 indsættes følgende som stk. 4:
                        
                           »4.   De nationale centralbanker kan gennemføre ombytningen ved at udlevere kontanter af samme værdi som sedlerne i en hvilken som helst pålydende værdi, ved at overføre værdien af sedlerne til en bankkonto tilhørende den anmodende part, som kan identificeres entydigt ved et internationalt nummer til identifikation af en betalingskonto (IBAN), som defineret i artikel 2, stk. 15, i Europa-Parlamentets og Rådets forordning (EU) nr. 260/2012 (*2), eller ved at kreditere værdien af sedlerne til en konto hos den nationale centralbank, som tilhører den anmodende part, alt efter hvad den nationale centralbank finder passende.
                        
                        
                           (*2)  Europa-Parlamentets og Rådets forordning (EU) nr. 260/2012 af 14. marts 2012 om tekniske og forretningsmæssige krav til kreditoverførsler og direkte debiteringer i euro og om ændring af forordning (EF) nr. 924/2009 (EUT L 94 af 30.3.2012, s. 22).«"
                        
                     
                  
                        4)
                     
                     
                        Artikel 4, stk. 1, affattes således:
                        
                           »1.   De nationale centralbanker opkræver et gebyr af de i artikel 6, stk. 1, i forordning (EF) nr. 1338/2001 omhandlede institutter og økonomiske aktører, når disse i henhold til artikel 3 fremsætter en anmodning om ombytning af ægte eurosedler, som er blevet beskadiget af tyverisikringsudstyr. Dette gebyr opkræves, uanset om den nationale centralbank gennemfører ombytningen kontant eller ved at overføre eller kreditere værdien af sedlerne til en konto.«
                        
                     
                  
         
            Artikel 2
            Ikrafttrædelse
            Denne afgørelse træder i kraft på tyvendedagen efter offentliggørelsen i Den Europæiske Unions Tidende.
         
         
            Udfærdiget i Frankfurt am Main, den 4. april 2019.
            
               
                  For ECB’s Styrelsesråd
               
               Mario DRAGHI
               
                  Formand for ECB
               
            
         
         
            (1)  Afgørelse ECB/2013/10 af 19. april 2013 om pålydende værdi, specifikationer, gengivelse, ombytning og inddragelse af eurosedler (EUT L 118 af 30.4.2013, s. 37).
         
            (2)  Europa-Parlamentets og Rådets direktiv (EU) 2015/849 af 20. maj 2015 om forebyggende foranstaltninger mod anvendelse af det finansielle system til hvidvaskning af penge eller finansiering af terrorisme og om ændring af Europa-Parlamentets og Rådets forordning (EU) nr. 648/2012 og om ophævelse af Europa-Parlamentets og Rådets direktiv 2005/60/EF og Kommissionens direktiv 2006/70/EF (EUT L 141, 5.6.2015, s. 73).